Ақырыс Сейтқазы .Қоржынға тұңғыш қола түсті
"Ақырыс Сейтқазы .Қоржынға тұңғыш қола түсті" | "https://abai.kz/post/1906"
TITLE: Ақырыс Сейтқазы .Қоржынға тұңғыш қола түсті
URL: https://abai.kz/post/1906
META: "Ақырыс Сейтқазы .Қоржынға тұңғыш қола түсті" | "https://abai.kz/post/1906"
DATE: 24.09.2009
AUTHOR(s): Абай-Ақпарат
TOTAL WORDS: 344
TEXT: Қыркүйектің 21-жұлдызында Данияның Хернинг қаласында басталған күрес түрлерінен әлем чемпионатында еркін күрес шебері 66 келідегі Леонид Спиридонов қола медальға қол жеткізді. Құрама штаттардың өкілі Трент Полсон, өзбек Алишох Вахидовты жеңген Спиридонов Иран балуанына есе жіберді. Егер,Мехди Керманидан айласын асырғанда алтынның да ауылы алыс емес еді. Үшінші орын үшін күресте украин Андрей Стадник пен түрік балуаны Мұхаммед Илханды  ұтқан Леонид Қазақстан құрамасының қоржынына сайыстағы тұңғыш медальды салды.Ал дәл осы күні кілемге шыққан 55 келідегі Әсет Серікбаев пен 96 келі салмақ дәрежесіндегі Дәулет Шабанбай жүлдегерлер қатарына қосылған жоқ. Еркін күрестен ел құрамасының бас бапкері Мәлік Нәдірбеков пен қалың қазақ жанкүйері Дәулеттің даңқы асатын кез келді деген. Бірақ, Шабанбай шын мықтылар бәсекесінде шаң қауып қалды. Енді грек-рим күресінен 55 келідегі Асхат Құдайбергенов, 74 келідегі Әсет Әділов, 84 келідегі Ербол Райымбеков, 96 келідегі Нұрмұхан Тінәлиев және Азия чемпионы Дархан Баяхметов пен Олимпиаданың қола жүлдегері Нұрбақыт Теңізбаевқа үміт артып, еркін күрестен Жасұлан Мұхтарбекұлы, Сайфадин Османов, Азнуар Аджиевтердің тілеуін тілейміз. Әйелдер күресіндегі басты көзіріміз Елена Шалыгина шалыс баспаса, дат елінен шоқтығымыз биік боп оралуға толық мүмкіндік бар. «Абай-ақпарат» Қыркүйектің 21-жұлдызында Данияның Хернинг қаласында басталған күрес түрлерінен әлем чемпионатында еркін күрес шебері 66 келідегі Леонид Спиридонов қола медальға қол жеткізді. Құрама штаттардың өкілі Трент Полсон, өзбек Алишох Вахидовты жеңген Спиридонов Иран балуанына есе жіберді. Егер,Мехди Керманидан айласын асырғанда алтынның да ауылы алыс емес еді. Үшінші орын үшін күресте украин Андрей Стадник пен түрік балуаны Мұхаммед Илханды  ұтқан Леонид Қазақстан құрамасының қоржынына сайыстағы тұңғыш медальды салды.Ал дәл осы күні кілемге шыққан 55 келідегі Әсет Серікбаев пен 96 келі салмақ дәрежесіндегі Дәулет Шабанбай жүлдегерлер қатарына қосылған жоқ. Еркін күрестен ел құрамасының бас бапкері Мәлік Нәдірбеков пен қалың қазақ жанкүйері Дәулеттің даңқы асатын кез келді деген. Бірақ, Шабанбай шын мықтылар бәсекесінде шаң қауып қалды. Енді грек-рим күресінен 55 келідегі Асхат Құдайбергенов, 74 келідегі Әсет Әділов, 84 келідегі Ербол Райымбеков, 96 келідегі Нұрмұхан Тінәлиев және Азия чемпионы Дархан Баяхметов пен Олимпиаданың қола жүлдегері Нұрбақыт Теңізбаевқа үміт артып, еркін күрестен Жасұлан Мұхтарбекұлы, Сайфадин Османов, Азнуар Аджиевтердің тілеуін тілейміз. Әйелдер күресіндегі басты көзіріміз Елена Шалыгина шалыс баспаса, дат елінен шоқтығымыз биік боп оралуға толық мүмкіндік бар. «Абай-ақпарат»
